পালটে যাচ্ছে পুরীর জগন্নাথ মন্দির দর্শনের নিয়ম, মহিলা ও বয়স্কদের জন্য বিশেষ ব্যবস্থা

ভুবনেশ্বর: পুরীর (Puri) প্রতি পর্যটকদের (Tourist) দুর্নিবার আকর্ষণ চিরকালের। শীত, গ্রীষ্ম, বর্ষা সব সময়ে পুরীতে পুণ্যার্থী থেকে সাধারণ মানুষের ভিড় লেগেই থাকে। সমুদ্র ছাড়াও পুরীর অন্যতম আকর্ষণ জগন্নাথ দেবের মন্দির (Jagannath Dev Temple) । ফের সেই পুরীর মন্দিরে দর্শনার্থীদের (Devotees) জন্য নয়া নিয়ম চালু হল। সোমবার মন্দির দর্শনের সমস্ত বিষয় খতিয়ে দেখেন মুখ্যমন্ত্রীর উপদেষ্টা প্রকাশ মিশ্র (Adviser Chief Minister Prakash Mishra) । মন্দির কমিটির সঙ্গে বৈঠকের পরেই নয়া নিয়ম চালু হয়েছে বলে জানান তিনি।

উপদেষ্টা প্রকাশ মিশ্র জানিয়েছেন, দর্শনার্থীদের সুষ্ঠুভাবে মন্দির দর্শনের জন্য ব্যবস্থা নেওয়া হচ্ছে। দর্শনার্থীদের মন্দির, বিগ্রহ দর্শন করতে পারেন পুজো দিতে পারেন তার জন্যই এই নিয়ম চালু করা হচ্ছে। মহিলা এবং বয়স্কদের জন্য থাকবে বিশেষ ব্যবস্থা।

আরও পড়ুন: ভোটের আগে স্বস্তি বিহারের মুখ্যমন্ত্রীর, কী বলল দিল্লি হাইকোর্ট?

এ ছাড়াও বিশেষ ভাবে সক্ষম এবং ভিআইপিদের জন্য আলাদা কোনও ব্যবস্থা করা যায় কি না, তাও ভাবনা চিন্তার জন্য জায়গা রাখা হচ্ছে।

নয়া কর্মসূচিতে নাটমণ্ডপ বরাবর ব্যারিকেড করে ছয় লেনের র‌্যাম্প বানানো হবে। ফলে পুণ্যার্থীরা সহজেই মন্দির দর্শনের সুযোগ পাবেন। পুরুষ, মহিলা, প্রবীণ এবং বিশেষ ভাবে সক্ষমদের জন্য আলাদা আলাদা লাইনের রাখা হবে বলে মন্দির কর্তৃপক্ষ জানিয়েছে।

দর্শনের নয়া নিয়ম অনুযায়ী, ‘সাত পহচা’ হয়ে প্রবেশ করতে হবে পুণ্যার্থীদের। মন্দির থেকে প্রস্থানের জন্য মহিলা ও বয়স্কদের বের হওয়ার জন্য ঘণ্টিদ্বার দিয়ে করা হয়েছে। মন্দির দর্শন শেষে গড়ুরদ্বার হয়ে বের হতে হবে পুরুষ পুণ্যার্থীদের।

মন্দির কর্তৃপক্ষ জানিয়েছেন, দর্শনের সময় বহু মানুষের ভিড় হয়। এতে সমস্যায় পড়েন পুণ্যার্থীরা। বিশেষ করে বয়স্কদের বহু সমস্যায় ভুগতে হয়। নতুন এই ব্যবস্থা চালু হলে মন্দির এবং বিগ্রহ দর্শন অনেক সহজ হবে। ভালো করে মন্দির দর্শনে সুযোগ পাবেন পুণ্যার্থীরা। আগামীদিনে যাতে কোনও রকম বিশৃঙ্খলার পরিস্থিতি তৈরি না হয়, তার জন্য আগেভাগেই এই ব্যবস্থা নেওয়া হচ্ছে।